สหรัฐเผยดัชนี CPI สูงเกินคาด ด้านบอนด์ยีลด์สหรัฐอายุ 10 ปีทำนิวไฮ 4 ปี - FINNOMENA
กระทรวงแรงงานสหรัฐเปิดเผยว่า ดัชนีราคาผู้บริโภค (CPI) พุ่งขึ้น 0.5% ในเดือนม.ค. เมื่อเทียบรายเดือน โดยสูงกว่าที่นักวิเคราะห์คาดไว้ที่ระดับ 0.3% ขณะที่บอนด์ยีลด์สหรัฐอายุ 10 ปีพุ่งทะลุ 2.90% ทำนิวไฮ 4 ปี หลังสหรัฐเผยเงินเฟ้อสูงกว่าคาด
15 ก.พ. 2561

กระทรวงแรงงานสหรัฐเปิดเผยว่า ดัชนีราคาผู้บริโภค (CPI) พุ่งขึ้น 0.5% ในเดือนม.ค. เมื่อเทียบรายเดือน โดยสูงกว่าที่นักวิเคราะห์คาดไว้ที่ระดับ 0.3% ขณะที่บอนด์ยีลด์สหรัฐอายุ 10 ปีพุ่งทะลุ 2.90% ทำนิวไฮ 4 ปี หลังสหรัฐเผยเงินเฟ้อสูงกว่าคาด
ก่อนหน้านี้ ดัชนี CPI ปรับตัวขึ้น 0.2% ในเดือน ธ.ค. เมื่อเทียบรายปี ดัชนี CPI ทรงตัวที่ระดับ 2.1% ในเดือนม.ค. โดยสูงกว่าที่นักวิเคราะห์คาดไว้ที่ระดับ 1.9%
การพุ่งขึ้นของดัชนี CPI ได้แรงหนุนจากการดีดตัวของราคาอาหาร, น้ำมันเบนซิน, ค่าเช่า และค่าใช้จ่ายด้านการรักษาสุขภาพ
ก่อนหน้านี้ ดัชนี CPI พื้นฐานปรับตัวขึ้น 0.2% ในเดือนธ.ค. เมื่อเทียบรายปี ดัชนี CPI พื้นฐานทรงตัวที่ระดับ 1.8% ในเดือนม.ค. โดยสูงกว่าที่นักวิเคราะห์คาดไว้ที่ระดับ 1.7%
ขณะที่ด้านอัตราผลตอบแทนพันธบัตรรัฐบาลสหรัฐทะยานขึ้นแตะระดับสูงสุดในรอบ 4 ปีครั้งใหม่  หลังจากที่สหรัฐเปิดเผยตัวเลขเงินเฟ้อพุ่งขึ้นเกินคาดในเดือนม.ค. ซึ่งจะเป็นปัจจัยผลักดันให้ธนาคารกลางสหรัฐ (เฟด) ปรับขึ้นอัตราดอกเบี้ยเร็วและแรงกว่าที่คาดไว้ในปีนี้
อ่านต่อได้ที่ : http://www.ryt9.com/s/iq22/2782996
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: